4×4 versekering | GeselsVersekering
Tag Archives: 4×4 versekering
Posted on Oct 14, 2013 by jonckie
Posted on Dec 18, 2012 by jonckie
Posted on Mar 28, 2012 by jonckie
Posted on Mar 20, 2012 by jonckie
Hoe veilig is jy agter die stuurwiel van die 4×4 voertuig? Die kenners wat inligting verskaf ten opsigte van 4×4 voertuie en padveiligheid op die Arrive Alive webtuiste het inligting bekend gemaak oor opleiding wat in Maart sal plaasvind en ons deel dit graag met lesers: “Ons eerste 4×4 opleiding vir 2012 vind plaas Donderdag […]
Posted on Mar 6, 2012 by jonckie
Comments Off on 4×4 Opleiding by Krugersdrift Dam 15 & 16 Maart 2012 Johannesburger betaal R51 000 vir 'n bottel wyn | Netwerk24
Johannesburger betaal R51 000 vir 'n bottel wyn
Deur Carla Visagie 12 Junie 2019 06:26
Die muskaat wat vir R51 000 gekoop is.
Baie mense sou dalk R51 000 aan huisverbeteringe of ’n vakansie bestee, maar nie Gary Kyriacou nie.
Kyriacou, ’n restauranteienaar van Johannesburg, het hierdie bedrag die afgelope Saterdag op ’n 275 ml-bottel Jaubert Family Muscat-soetwyn bestee.
Die wyn is op die afslaer Strauss & Co in Kaapstad se eerste Fine Wine-wynveiling opgeveil, wat in Houghton, Johannesburg, gehou is.
Die vat waaruit die muskaat kom, is reeds sewe generasies in die Joubert-familie van Barrydale se besit en dit is al meer as 200 jaar oud, wat dit die oudste gebottelde wyn in Suid-Afrika maak.
Daar word slegs twee bottels van hierdie wyn per jaar te koop aangebied.
“Ons is baie gelukkig met ons aankope op die veiling. Hierdie wyn is ’n wonderlike toevoeging tot ons versameling van Suid-Afrika se beste wyne,” sê David Higgs, die restaurant se mede-eienaar en sjef, in ’n verklaring.
Frank Kilbourn, hoof van Strauss & Co.Foto: Verskaf
Daar is verskeie mylpale op die veiling behaal, onder meer dat bottels wyn teen ’n gemiddelde bedrag van R1 500 per 750 ml-bottel verkoop is. 78% van die wyn is verkoop en daar is R1,3 miljoen op lotte bestee.
Higgo Jacobs, kurator van die afslaer, sê in die verklaring hulle is tevrede met die resultate en dat die veiling deel is van hul langtermynstrategie om ’n goeie wynhandelplatform te vestig.
’n GS Cabernet 1966 is vir die naashoogste bedrag opgeveil, ’n allemintige R34 140.
Hierdie wyn het aanvanklik begin as ’n eksperiment deur die wynmaker George Spies, en hy het dit aanvanklik slegs as geskenke vir vriende en familie gegee. Dit het egter tot ’n wyn van so ’n hoë gehalte ontwikkel dat dit luidens die verklaring volpunte by die Britse wynkenner Jancis Robinson gekry het.
Daar was ook kategorieë vir moderne wyne en Mvemve Raats de Compostella se 2008-Bordeaux-rooiwyn is teen die hoogste prys per bottel vir R2 845 verkoop.
Meer oor: Wyn
Familiekerk hou wynveiling
Miljoene vir opvoeding by wynveiling ingesamel
Rekordjaar vir globale wynverkope
Wynveiling met die hoogste waarde nóg in Hongkong gehou